‘मां मुझे कोख में मत मारो, मुझे जीने दो’ का संदेश दे गया किशाेरी मेला
कस्तूरबागांधी आवासीय बालिका विद्यालय के किशोरी बाल मेले के अवसर पर बेटी चांदनी की ‘मां मुझे कोख में मत मारो, मुझे जीने दो‘ कविता की पंक्तियां सुनने के बाद कार्यक्रम के मुख्य अतिथि विधायक रामहेत यादव ने कहा कि मुख्यमंत्री वसुंधरा राजे की राजश्री योजना, बेटी चांदनी का संदेश समाज को नई दिशा देने का काम करेगा। शनिवार को किशनगढ़बास के बासकृपालनगर कस्तूरबा गांधी आवासीय विद्यालय में आयोजित किशोरी बाल मेले का शुभारंभ विधायक रामहेत यादव, प्रधान ओमप्रकाश रोघा, चेयरमैन सुनील गुप्ता, उपप्रधान सीए श्रीकिशन गुप्ता, शिक्षा अधिकारी रोहताश मित्तल ,एडीपीसी मनोज शर्मा ने दीप प्रज्जवलित कर किया। इस अवसर पर विधायक ने कहा कि इस तरह के मेलों से बेटियों को नया करने और अागे बढ़ने का संदेश मिलता है। कार्यक्रम के अध्यक्ष प्रधान ओमप्रकाश रोघा ने भी कार्यक्रम को संबोधित किया। इस अवसर पर जिला शिक्षा अधिकारी रोहिताश मित्तल ने किशोरी मेले के आयोजन और उद्देश्य को गहराई से समझाया। कार्यक्रम के दौरान ब्लॉक शिक्षा अधिकारी नरेन्द्र यादव ने सभी का आभार व्यक्त किया। इस अवसर पर डॉ. उम्मेद सिंह, राजपाल, दिनेश शर्मा, पार्षद विश्वास यादव, मीनाक्षी मुकेश सोनी, मनोज मित्तल, प्रधानाध्यापिका सविता जैन, उर्वशी बूलचंदानी, अनिता यादव, सविता वर्मा, मधुबाला यादव, ज्योति शर्मा, खुर्शीदा आदि मौजूद रहे। मंच का संचालन दुर्गेश शर्मा ने किया। इस दौरान अतिथियों ने चोर बसई आवासीय विद्यालय की मोबाइल वैन, निशुल्क यातायात कक्षा 6 से 10 तक के बच्चों को निशुल्क कंप्यूटर कोर्स का शुभारंभ किया तथा मेले में लगी प्रदर्शनियों का अवलोकन किया। विधायक ने मेवात के चोरबसई स्वामी विवेकानंद मॉडल आवासीय विद्यालय गांव के नाम परिवर्तन की मांग पर कहा कि जिला कलेक्टर अलवर से चोर बसई के स्थान पर शेरबसई कराए जाने के लिए सरकार को प्रस्ताव भिजवाया गया है।
किशनगढ़बास. शनिवार को बासकृपालनगर में किशोरी बाल मेले का अवलोकन करते अतिथि।
hin_Deva hin_Deva hin_Deva